**ROMÂNIA (nu produce efecte juridice)**

**JUDEŢUL MUREŞ INIŢIATOR**

**MUNICIPIUL TÂRGU MUREŞ Primar,**

**DIRECŢIA ŞCOLI Sóos Zoltán**

**Nr. 53.901 din 15.07.2022**

**REFERAT DE APROBARE**

**A proiectului de hotărâre privind revocarea HCL nr. 182 din 2 iunie 2022 cu privire la schimbarea unuia din titularii convenției de folosință a spațiului situat în Târgu Mureș, str. Mihai Viteazul nr.15, aferentă contractului de închiriere nr.** 84/2014/57759/2014 încheiat de Municipiul Târgu Mureș cu Arhiepiscopia Romano Catolică Alba Iulia, prin Fundația Statusul Romano Catolic din Transilvania, respectiv modificarea anexei 2 la HCL nr.119/29.04.2022.

Prin HCL nr.119 din 29 aprilie 2022 a fost aprobat actul adițional la contractual de închiriere nr.84/2014/57759/2014 încheiat de Municipiul Târgu Mureș cu Arhiepiscopia Romano Catolică Alba Iulia, prin Fundația Statusul Romano Catolic din Transilvania pentru imobilul situat în Târgu Mureș, str. Mihai Viteazul nr.15, act adițional ce face parte ca anexă 1 la hotărârea mai sus menționată.

Prin aceași hotărâre s-a aprobat modificarea convenției de folosință aferentă contractului de închiriere nr .84/2014/57759/2014 în care unul din titularii spatiului închiriat era Liceul Teologic Romano Catolic ” II. Rakoczi Ferenc”, ce face parte din hotărâre ca anexă 2.

Prin Ordinul ministrului educației naționale nr.3912/27.05.2022 privind punerea în executare a sentinței nr.119/2019, pronunțată de Curtea de Apel Târgu Mureș si a Deciziei nr.2380/03.05.2022 a Inaltei Curti de Casatie si Justitie, prin care solicită punerea în aplicare a dispozitiilor art.7 din respectivul ordin, Liceul Teologic Romano Catolic ” II. Rakoczi Ferenc”, a fost desfiintat, iar elevii ce frecventau cursurile educaționale în unitatea desfințate au fost transferați către Liceul Teoretic Bolyai Farkas din Târgu Mureș.

Ca urmare a situației mai sus descrise si a faptului că unul din beneficiarii conventiei de folosinta ce a constituit anexa 2 la HCL nr.119/2022 a fost desființat, că acesta își desfășura activitatea în clădirea situata în Târgu Mureș, str. Mihai Viteazul nr.15, iar clasele respective au fost preluate de către Liceul Teoretic Bolyai Farkas, se impune modificarea parțiala a hotărârii mai sus menționate prin modificarea anexei 2, la această hotărâre de Consiliu Local.

Prin hotărârea de Consiliu Local nr.182/2 iunie 2022, s-a procedat la modificarea anexei 2 la HCL nr.119/29.04.2022, în sensul schimbării titularului dreptului de folosintă a spațiului ce face obiectul contractului de închiriere încheiat de Municipiul Târgu Mureș cu Fundația Statusul Romano Catolic din Transilvania.

La data de 28 iunie 2022, Fundația Statusul Romano Catolic din Transilvania, a înaintat Municipiului Târgu Mureș, adresa înregistrată sub nr.48794/28.06.2022, prin care menționează că propun o nouă varianta a convenției de folosință, fiind de acord doar cu semnarea actului adițional la contractul de închiriere nr.84/2014/57759/2014.

Prin nota internă nr.52.912/12.07.2022 emisă de Cabinet primar, înregistrată la Direcția Școli sub nr.4307/13.07.2022, se solicită revocarea HCL nr.182/22.06.2022 si promovarea unui proiect de hotărâre în varianta propusă de părți.

Față de cele de mai sus, supunem dezbaterii Consiliului Local convenția de folosință a spațiului ce face obiectul contractului de închiriere nr. .84/2014/57759/2014., în situația dată, întrucât în conformitate cu disp.art.129 din OUG nr.57/2019, privind Codul Administrativ, cu modificările și completările ulterioare,  *Consiliul local are inițiativă și hotărăște, în condițiile legii, în toate problemele de interes local....*

Ataşăm prezentei:

-adresa Fundației Statusul Romano Catolic din Transilvania nr.48794/28.06.2022

- nota internă nr.52912/12.07.2022

-draftul convenției de folosință depusă de proprietarul imobilului

Direcţia Şcoli,

Ing. Horaţiu Lobonţ

Intocmit.c.j.MD

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A ( nu produce efecte juridice) JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ** Initiator

**Primar**

**Sóos Zoltán**

**H O T Ă R Â R E A nr. .........**

**din ........................................2022**

**privind revocarea HCL nr. 182 din 2 iunie 2022 cu privire la schimbarea unuia din titularii convenției de folosință a spațiului situat în Târgu Mureș, str. Mihai Viteazul nr.15, aferentă contractului de închiriere nr.** **84/2014/57759/2014 încheiat de Municipiul Târgu Mureș cu Arhiepiscopia Romano Catolică Alba Iulia, prin Fundația Statusul Romano Catolic din Transilvania, respectiv modificarea anexei 2 la HCL nr.119/29.04.2022**

***Consiliul local municipal Târgu Mureş, întrunit în şedinţă ordinară de lucru,***

Având în vedere referatul de aprobare a proiectului de hotărâre înregistrat sub nr.53901 din 15.07.2022 inițiat de Primarul Municipiului Târgu Mureș, prin Direcţia Şcoli, privind revocarea HCL nr. 182 din 22 iunie 2022 cu privire la schimbarea unuia din titularii convenției de folosință a spațiului situat în Târgu Mureș , str. Mihai Viteazul nr. 15, aferentă contractului de închiriere nr.84/2014/57759/2014 încheiat de Municipiul Târgu Mureș și Arhiepiscopia Romano Catolică Alba Iulia prin Fundația Statusul Romano Catolic din Transilvania,

Văzând:

Raportul Comisiilor de specialitate din cadrul Consiliului Local Municipal Târgu Mureş,

și ținând cont de :

-adresa Fundației Statusul Romano Catolic din Transilvania nr.48794/28.06.2022, cu anexele aferente

-nota internă nr.52.912/12.07.2022 emisa de Cabinet Primar

-Prevederile Legii Educației Naționale nr.1/2011 cu modificările și completările ulterioare,

În temeiul prevederilor art. 106 alin(.1), (alin.3), art.129, alin.(1), alin.( 7) lit.”a”, art.136, art.139 alin.(1), art.196, alin.(1) lit.a, din OUG nr.57/2019 privind Codul administrativ cu modificările și completările ulterioare ,

**H o t ă r ă ş t e :**

**Art. 1**. Se aprobă revocarea HCL nr.182 din 2 iunie 2022.

**Art. 2.** Se aprobă **modificarea anexei 2 la HCL nr. 119 din 29 aprilie 2022 cu privire la schimbarea unuia din titularii convenției de folosință a spațiului situat în Târgu Mureș, str. Mihai Viteazul nr.15, aferentă contractului de închiriere nr.** 84/2014/57759/2014 încheiat de Municipiul Târgu Mureș cu Arhiepiscopia Romano Catolică Alba Iulia, prin Fundația Statusul Romano Catolic din Transilvania. **potrivit anexei nr.1, ce face parte din prezenta hotărâre.**

**Art. 3.** Se împuterniceşte Primarul Municipiului Târgu-Mureş, dl. **Sóos Zoltán**, să semneze anexa 1 a prezentei hotărâri.

**Art. 4.** Cu ducerea la îndeplinire a prevederilor prezentei hotărâri se însărcinează Executivul Municipiului Târgu Mureș, prin Direcţia Şcoli.

**Art. 5.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art. 6**. Prezenta hotărâre se comunică:

- Primarului Municipiului Târgu Mureş

- Directiei Școli

- Liceului Teoretic Bolyai Farkas

- Inspectoratului Scolar Judetean Mures

- Fundației ”Statusul Romano Catolic din Transilvania”

**Viză de legalitate**

**Secretar General al Municipiului Tîrgu Mureş**

**BÂTA ANCA VOICHIȚA**

**anexa 1 la HCL nr.\_\_\_\_\_\_\_\_\_\_\_\_\_\_\_\_\_\_\_\_**

**CONVENȚIE DE FOLOSINȚĂ**

Nr.\_\_\_\_\_/2022-Locator, nr.\_\_\_\_\_\_/2022 Locatar

I.Încheiată între :

1. **ARHIEPISCOPIA ROMANO- CATOLICĂ ALBA IULIA**, prin **FUNDAȚIA STATUSUL ROMANO CATOLIC DIN TRANSILVANIA** , cu sediul în Cluj Napoca, str. Iuliu Maniu, nr.5, jud. Cluj, avand cod fiscal 18241796, reprezentantă prin președinte – arhiepiscop Kovacs Gergely, în calitate de **LOCATOR**, pe de o parte,

și

2. **MUNICIPIUL TÂRGU MUREȘ**, cu sediul în Târgu Mureș, cu sediul Târgu Mureș, Piata Victoriei, nr.3, jud. Mureș, reprezentat de SOOS ZOLTAN, prin primar în calitate de **CHIRIAS LOCATAR**, iar pe de altă parte

Având în vedere că,

* *Locatorul are calitatea de proprietar al imobilului situat în Târgu Mureș, str. Mihai Viteazu, nr.15, judetul Mureș, înscris în cartea funciară nr.96758/N a localității Târgu Mureș, nr.top.1857, 1835/1, 1833/1, 1834, 1831/1, 1832, 1830/2/2, 1836, 1837 și (4452), compus din teren în suprafața de 10.028 m2 și construcții în suprafața de 5.071 m2.*
* *Părțile au încheiat Contractul de închiriere nr.84/57759/15.12.2014, având ca obiect închirierea partială de către Locator în favoarea Locatarului a imobilului mai sus indentificat, respectiv:*
* *Corp A/1, compus din subsol- 736 m2, parter-1007 m2, etaj 1-1025 m2, etaj II- 1014 m2- total 3.782 m2, cu excepția următoarelor încăperi:*

*--parter- C1-U6, compus din sală de gimnastică, vestiar și casa scării în suprafață de 107 m2,*

*--etaj I-C1-U2, compus din casa scării, 5 săli de clasă în suprafață totală de 185 m2*

*--etaj II- C1-U4, compus din 2 holuri, 4 săli de clasă, 2 cabinet, 1 depozit în suprafață totală de 250 m2*

*- Corp B/2 compus din subsol-66m2, parter-374 m2, etaj I-391 m2, etaj II-401 m2- total 1.232 m2*

*- Corp C/3, în suprafață de 57 m2, cu execepția următoarelor încăperi:*

*-parter- C3-U13, compus din sală de chioșc școlar, 2 săli de grădiniță, toaletă, coridor, 2 magazii în suprafață de 175 m2,*

* *Prin articolul 2 din contractul de închiriere părțile au convenit că imobilul va fi folosit cu destinație de învățământ educațional, în condițiile legii și pe baza unei convenții bilaterale de folosință încheiată între părțile contractante,*
* *Convenția de folosință din data de 15.12.2014 și-a încetat efectele juridice prin ajungerea la termen,*
* *Necesitatea încheierii unei noi convenții de folosință între părți, prin care să fie reglementate drepturile de folosință a unor unități de invățământ care funcționează în prezent ori vor funcționa în viitor în imobilele care constituie obiectul contractului de închiriere nr.84/57759/15.12.2014*
* *Necesitatea încheierii unei convenții de folosință pentru anii școlari 2022/2023, 2023/2024, 2024/2025,2025/2026 și 2026/2027*

Părțile, prin acord comun, convin următoarele:

**Art.1**. În anii școlari 2022/2023, 2023/2024, 2024/2025,2025/2026 și 2026/2027 partea închiriată din corpul de **clădire A/1** va fi utilizată de către unitatea de învățământ **Colegiul Național Unirea din Târgu Mureș**.

**Art.2**. În anii școlari 2022/2023,2023/2024,2024/2025,2025/2026 și 2026/2027, partea închiriată din **corpurile de clădire B/2 și C/3** va fi utilizată de către unitatea de învățământ **Liceul Teoretic BOLYAI FARKAS din Târgu Mureș**.

**Art.3**. În cazul în care pe durata prezentei convenții de folosință se va înființa o unitate de învățământ preuniversitar vocațional romano catolică, dreptul de folosință stabilit prin art.2 al prezentei în favoarea Liceului teoretic ”Bolyai Farkas” din Târgu Mureș, se va transmite de drept, și fără îndeplinirea vreunei formalități, în favoarea unității de învățământ nou înființate, începând cu data înființării unității de învățământ.

**Art.4** În cazul în care după data transmiterii de drept a dreptului de folosință în favoarea noii unități de învățământ, aceasta va fi desființată ori își va înceta- din orice motiv- activitatea, dreptul de folosință poate fi retransmis unității de invățământ Liceul Teoretic ” Bolyai Farkas” din Târgu Mureș, prin acordul comun și scris al părților contractante materializat printr-un act adițional la prezenta convenție.

**Art.5** Unitățile de învățământ menționate la art.1 si 2, după caz unitatea de învățământ nou înființată care a dobândit dreptul de folosință în condițiile art.3 din prezenta, vor utiliza în comun accesele, coridoarele, grupurile sanitare, sala de sport, sala festivă, curtea imobilului și cabinetul medical.

**Art.6.** Părțile convin ca până la data de 31.11.2026 vor încheia o nouă convenție privind utilizarea imobilelor care constituie obiectul contractului de închiriere nr.84/57759/15.12.2014. În cazul în care până la termenul stabilit în prezentul articol nu se va încheia o nouă convenție de folosință, prezenta convenție se va prelungi în mod automat și fără alte formalități, pentru următorul an școlar, fără a depăși 3( trei) ani școlari consecutivi.

**Art.7** Prezenta convenție își încetează efectele juridice de drept și fără vreo altă formalitate, în următoarele situații:

* Prin ajungere la termen,
* În cazul nerespectării de către Locatar a destinației imobilelor, conform art.2 din contractul de închiriere
* Prin darea în folosință prin orice modalitate de către Locatar în favoarea altor unități de învățământ decât cele menționate la art.1,2 și după caz art.3( în cazul înființării unității de invățământ preuniversitar vocațional romano-catolic)

**Art.8.** Prezenta convenție constituie parte integranta a Contractului de închiriere nr.84/57759/15.12.2014.

Prezenta convenție s-a încheiat azi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în două exemplare originale, câte un exemplat pentru fiecare parte contractantă.

LOCATOR LOCATAR

Arhiepiscopia Romano Catolică Alba Iulia Municipiul Târgu Mureș

Prin Fundația Statusul Romano Catolic prin primar SÓOS ZOLTÁN